stanford-oval/wikipedia huggingface dataset:
סיטוס אינברסוס
השפעה על האנטומיה

ההפרעה משפיעה על כל האיברים בתוך בית החזה והבטן. ברוב המקרים האיברים ממוקמים באופן הפוך במישור הסגיטלי (החיצי) של גוף האדם (מישור דמיוני החוצה את גוף האדם לשניים). הלב ממוקם בצד ימין של בית החזה, הקיבה והטחול נמצאים בצד ימין של הבטן, ובעוד שהכבד וכיס המרה נמצאים בצד שמאל. הריאה השמאלית מחולקת לשלוש אונות והריאה הימנית מחולקת לשתי אונות (בניגוד למצב הרגיל). כלי הדם, העצבים, נימי הלימפה והמעיים הפוכים אף הם.
משמעויות נוספות

סיטוס אינברסוס היא לרוב הפרעה תורשתית רצסיבית, אולם היא יכולה לעבור באופן רצסיבי בתאחיזה לכרומוזום X או להיווצר אצל תאומי ראי.
לרוב אנשים בעלי סיטוס אינברסוס יכולים לחיות חיים שגרתיים ובריאים, ללא סיבוכים רפואיים עקב מצבם הייחודי. אולם, אצל 5 עד 10 אחוזים מבעלי ההפרעה, מתלווה אל סיטוס אינברסוס גם מום לב מולד.
סכום גאוס ריבועי

בתורת המספרים, סכומי גאוס ריבועיים (באנגלית: quadratic Gauss sums) הם סכומים מסוימים של שורשי יחידה. את המונח ניתן לפרש כצירוף ליניארי של אקספוננטים מרוכבים עם מקדמים שמתקבלים מן הקרקטר הריבועי של אינדקס האיברים ביחס לסדר של שורשי היחידה. האובייקטים הללו נקראים על שם קרל פרידריך גאוס, שחקר אותם באופן שיטתי והשתמש בהם להוכחת חוק ההדדיות הריבועית, וכן לצורך מחקריו המעמיקים יותר על חוקי הדדיות ממעלה שלישית ורביעית.
הגדרה

יהיו p מספר ראשוני אי זוגי ו-a מספר טבעי. אז סכום גאוס מודולו p, שנסמנו (g(a; p, הוא הסכום הבא של שורשי יחידה מסדר p:
כלומר זהו סכום של חזקות של  \zeta  עם מעריכים המהווים כפולות של ריבועים שלמים.
אם p אינו מחלק את a, אז ביטוי חלופי לסכום גאוס הוא:
כאשר המעבר נובע מכך שעל פי הגדרה, סכום גאוס עובר רק על חזקות של  \zeta  עם מעריכים המהווים שאריות ריבועיות מודולו p, ועובר דרך כל שארית ריבועית בדיוק פעמיים; כלומר הוא עובר פעמיים דרך כל שארית ריבועית ואפס פעמים דרך שאריות שאינן ריבועיות. לפיכך, הביטוי החלופי מורכב מאותם האיברים של סכום גאוס המקורי, בשינוי סדר. בנוסף, על פי הנוסחה לסיכום טור גאומטרי מתקיים
ומשילוב שתי הזהויות האחרונות נובע שסכום גאוס מקבל את הצורה:
כאן χ =  \left({\frac {n}{p}}\right) הוא סימן לז'נדר, המקבל את הערך 1+ אם n הוא שארית ריבועית מודולו p ו-1- אם n אינו שארית ריבועית מודולו p.
הגדרה > תכונות

את ההערכה של סכום גאוס ניתן לצמצם למקרה הפרטי בו a = 1, כיוון שכל הערכים האחרים שלו קשורים בסכום זה על ידי הנוסחה:
הערך המדויק של סכום גאוס, שחושב לראשונה על ידי גאוס, ניתן בנוסחה:
העובדה ש-:
הייתה קלה יחסית להוכחה והובילה לאחת מההוכחות של גאוס של ההדדיות הריבועית. עם זאת, קביעת הסימן המדויק של סכום גאוס היא בעיה קשה בהרבה: גאוס יישב אותה רק 4 שנים לאחר מכן. מאוחר יותר, יוהאן פטר גוסטב לז'ן דיריכלה, לאופולד קרונקר, וישי שור מצאו הוכחות אחרות.
סכומי גאוס ריבועיים מוכללים

יהיו a,b,c מספרים טבעיים (לא בהכרח ראשוניים). סכום גאוס המוכלל (G(a, b, c מוגדר כ-:
סכום גאוס הקלאסי הוא הסכום (G(a, c) = G(a, 0, c.
סכומי גאוס ריבועיים מוכללים > תכונות

סכום גאוס (G(a,b,c תלוי רק במחלקת השאריות של a ו-b מודולו c.
סכומי גאוס הם כפליים, כלומר בהינתן מספרים טבעיים a, b, c, d, המקיימים gcd(c, d) = 1, מתקיים:
זוהי מסקנה ישירה ממשפט השאריות הסיני.
הכללת חישוב ערך סכום גאוס למספרים פריקים - נגדיר:
לכל מספר טבעי אי זוגי m. הערכים של סכום גאוס המקיים b = 0 ו-gcd(a, c) = 1 ניתנים באופן מפורש על ידי:
כאשר   \left({\frac {a}{c}}\right) הוא סימן יעקובי. זוהי הנוסחה המפורסמת של קרל פרידריך גאוס.
היסטוריה

פרק זה לוקה בחסר. אנא תרמו לוויקיפדיה ו.
סכומי גאוס ריבועיים של שורשי יחידה הוצגו לראשונה במאמר 356 שבפרק השביעי של ספרו של גאוס "מחקרים אריתמטיים", בקשר למחקריו על שדות ציקלוטומיים ובניות בסרגל ומחוגה. גאוס הציגם ככלי מתמטי המאפשר לדלות מידע אריתמטי מן התיאורים האלגבריים של שדות הרחבה שונים של שדה הרציונליים, וחישב את ערכם המוחלט במקרה הריבועי. אלא שבעוד חישוב הערך המוחלט של הסכום במקרים השונים לקח לגאוס מעט זמן, קביעת הסימן המדויק של סכום גאוס היא בעיה קשה בהרבה שטרדה את מנוחתו במשך מספר שנים נוספות, עד שלבסוף הצליח לפותרה, ב-1805, באמצעות קשר מפתיע שמצא בינה לתאוריה של פונקציות אליפטיות. הוא פרסם את הפתרון שלו במאמר "Summatio serierun quarundam singularium" מ-1811, אולם לא הציג בו את שיטותיו באופן מפורש, אלא הציגן באמצעות בנייה אלגברית מסתורית ששיקפה את שיטותיו רק באופן מרומז. במהלך הפתרון, גאוס הציג גם את המקדמים הבינומיים הגאוסיים ככלי בהבנת התנהגות סימן הסכום.
סכומי גאוס "כלליים" (מסדר גבוה יותר מהסדר הריבועי) עתידים לשחק תפקיד מרכזי בהוכחה של משפט קרונקר-ובר משנת 1886 (הוכחתם של לאופולד קרונקר והיינריך ובר), מן המשפטים היסודיים והחשובים בתורת המספרים האלגברית. הם היוו תמה חוזרת בעבודתו האריתמטית של גאוס: כמה מההוכחות המאוחרות שלו לחוק ההדדיות הריבועית הדגימו את חשיבותם בכך שעשו שימוש ישיר בסכומי גאוס ריבועיים, ואילו הגילוי שלו את חוקי ההדדיות מסדרים גבוהים חב גם הוא רבות לשימוש בסכומים כאלו.
הערות שוליים

↑  המקרה של 
 \sum _{n=0}^{p-1}e^{\frac {2\pi ian}{p}}=\sum _{n=0}^{p-1}\zeta _{p}^{an} הוא טריוויאלי; הסכום שווה לאפס בדיוק כאשר a לא מתחלק ב-p.
↑  גאוס ספג ביקורת נוקבת מצד מתמטיקאים בני התקופה, שכן פעמים רבות לא הציג את שיטותיו המקוריות, באופן שעיכב מאוד את הפצתם של רעיונות מתמטיים חדשים. נילס הנריק אבל אף תיארו כמי "שמקפיד תמיד לטשטש את עקבותיו".
↑  Emil Artin and Helmut Hasse: The Correspondence 1923-1958, p. 128
ספנסר קומפטון

ספנסר קומפטון, רוזן וילמינגטון הראשון (באנגלית: Spencer Compton, 1st Earl of Wilmington,‏ 1674 – 2 ביולי 1743) היה מדינאי בריטי מהמפלגה הוויגית ששירת בממשלת בריטניה ברציפות משנת 1715 ועד למותו. הוא עמד בראש הממשלה מ-1742 ועד 1743 ונחשב לראש ממשלת בריטניה השני לאחר רוברט וולפול.
ראשית חייו

קומפטון היה בנו השלישי של ג'יימס קומפטון, הרוזן השלישי מנורת'האמפטון. הוא חונך בבית הספר סנט פול בלונדון ובטריניטי קולג' באוקספורד. לאחר מכן החל ללמוד בבית הספר למשפטים מידל טמפל. הוא נבחר לבית הנבחרים בפעם הראשונה ב-1698 כנציג מחוז הבחירה איי (Eye) שבסאפוק. אף על פי שמשפחתו הייתה מחוגי המפלגה הטורית, הוא הצטרף לוויגים לאחר ריב עם אחיו, הרוזן הרביעי מנורת'האמפטון. בבית הנבחרים בלט בין הצירים הוויגים והיה שותף עם רוברט וולפול במשך 40 שנה.
קריירה פוליטית

ב-1707 מונה כאחראי על תשלומי הקצבאות המלכותיות (Paymaster of Pensions) והחזיק במשרה זו במשך 6 שנים, אף על פי שפרש מהפרלמנט ב-1710 עקב חילוקי דעות בינו לבין הלורד קורנוואליס. ב-1713 נבחר מחדש לפרלמנט מטעם מחוז הבחירה איסט גרינסטד (East Grinstead) וכאשר עלו הוויגים לשלטון ב-1715 הוא קיווה לזכות במשרה בכירה.
במקום המשרה הבכירה שקיווה לקבל, מונה קומפטון כמנהל הכספים של נסיך ויילס, לימים המלך ג'ורג' השני וזמן קצר לאחר מכן נבחר פה אחד כיושב ראש בית הנבחרים, וכיהן בתפקיד מ-1715 ועד ל-1727. שנה לאחר תחילת כהונתו נכנס למועצה המלכותית. המשיך למלא את תפקידו למרות הפיצול בשורות הוויגים ב-1717, שבמסגרתו הצטרף לברית בין וולפול לבין טאוסנד וכך היה באופוזיציה לממשלה. הוא המשיך למלא את תפקידו עד ל-1720, כאשר הפילוג הסתיים.
כאשר אחד מחברי הפרלמנט התלונן בפניו שחברי הבית מפריעים לנאומו הוא ענה לו: "לא אדוני, לך יש זכות לנאום, אך לחברי הבית יש זכות להחליט אם הם מעוניינים לשמוע אותך".
כאשר וולפול מונה כראש ממשלה ב-1721 התנהל דיון על כך שכאשר יעבור כס המלוכה מג'ורג' הראשון לבנו, ימנה זה האחרון את קומפטון כראש ממשלה במקומו של וולפול. כדי למנוע מצב כזה, שאף וולפול להציב את קומפטון בתפקיד שולי בממשלה וכך הוא מונה להיות האחראי על תקציב הצבא משנת 1722 ועד 1730. ב-1725 נכנס קומפטון לממשלתו של וולפול בתפקיד הלורד שומר החותם וקיבל את התואר אביר מסדר האמבט.
ב-1727 עלה לכס המלכות ג'ורג' השני ובדעתו היה לבצע את השינוי בהנהגה הפוליטית. יחד עם זאת קומפטון לא נתפס כאדם עם יכולות גבוהות. הוא תואר כ"אדם המתהלך בכבדות, שקדן אך חסר כישרון". בייחוד הוא לא היה מסוגל ליישם את הצעותיו של וולפול בנוגע לקצבאות של המלך. בפגישה בהשתתפות השלושה הכריז קומפטון שהוא לא מסוגל לנהל את הממשלה. הוא שנא את וולפול בגלל ההשפלה שחווה ממנו. בכך איבד את הסיכוי האחרון שלו להיות דמות משפיעה על מדיניות הממשלה. הוא היה מאוד מקורב למלך, אך הזמנים בהם המלך יכול היה למנות שרים בניגוד לדעתו של הפרלמנט, כבר חלפו להם.
כדי להוציאו מבית הנבחרים, דאג וולפול שקומפטון יקבל תואר אצולה ב-1728. שנתיים לאחר מכן קיבל את תפקיד הלורד נשיא המועצה. בשלב זה החל להיות קשור לוויגים הפטריוטיים והמשיך בתפקידו עד 1742.
ב-1742 מונה קומפטון כלורד הראשון של האוצר במקומו של וולפול ולמעשה היה זה שעמד בראשות הממשלה, אם כי הדמות הדומיננטית בממשלה היה הלורד ג'ון קרטרט. בריאותו של קומפטון הייתה כבר רופפת והמינויים האחרים בממשלה התקבלו בלי התייעצות בו. הוא המשיך למלא את התפקיד עד ליום מותו, אז מונה תחתיו הנרי פלהם. קומפטון מת ערירי מבלי שהעמיד צאצאים. הוא נקבר באחוזת הקבר של משפחתו בווריקשייר.
סן-סן-דני

| --- | --- |

בניין מועצת המחוז בבוביני
 מדינה:  צרפת צרפת
 חבל:  איל-דה-פרנס
 מושל:  Claude Bartolone
 רשות מחוקקת:  general council of Seine-Saint-Denis 
 נפות במחוז:  3 רבעים, 21 קנטונים, 40 ערים
 בירת המחוז:  בוביני
 תאריך ייסוד:  1 בינואר 1968
 על שם:  סן, סן-דני, סן 
 שטח:  236 קמ"ר
  ‑ הנקודה הגבוהה:  highest point in Seine-Saint-Denis 
 אוכלוסייה:  ‏
  ‑ במחוז:  1,668,670 (1 בינואר 2021)
  ‑ צפיפות:  6,500 נפש לקמ"ר (2011)
 קואורדינטות:  48°46′40″N 02°25′20″E﻿ / ﻿48.77778°N 2.42222°E﻿ / 48.77778; 2.42222
 אזור זמן:  UTC+1
 אתר המחוז
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
סֵן-סַן-דני (בצרפתית: Seine-Saint-Denis) הוא מחוז בחבל איל-דה-פראנס שבצרפת. המחוז נמצא צפונית-מזרחית לפריז. הוא אחד משלושת המחוזות המרכיבים את הטבעת הפנימית שמקיפה את פריז יחד עם רמות הסן ועמק המארן. המחוז הוכרז ב-1968.
סן-סן-דני הוא המחוז השישי בכמות אוכלוסייה מבין מחוזות צרפת.
סמסונג גלקסי S10

| --- | --- |


 מידע כללי
 סוג:  דגם של טלפון חכם 
 מפתח:  סמסונג
 יצרן:  סמסונג אלקטרוניקס
 תאריך הפצה:  28 בפברואר 2019 פברואר 2020 (מודל הלייט)
 סדרה:  סדרת סמסונג גלקסי S 
 הקודם בסדרה:  סמסונג גלקסי S9 
 הבא בסדרה:  סמסונג גלקסי S20 
 מידע טכני
 מערכת הפעלה:  אנדרואיד 10
 מעבד:  סנאפדרגון 
 נפח אחסון:  128, 512 או 1024 ג'יגה בייט
 זיכרון:  6, 8 או 12 ג'יגה בייט RAM
 מסך:  S10:‏ 6.1 אינץ' +S10:‏ 6.4 אינץ' S10e:‏ 5.8 אינץ'
 סוללה:  S10:‏ 3,400 אמפר שעה +S10:‏ 4,100 אמפר שעה S10e:‏ 3,100 אמפר שעה
 מידות
 רוחב:  S10‏ :70.4 מ"מ  +S10‏ :74.1 מ"מ  S10e‏ : 69.9 מ"מ
 גובה:  S10‏ :149.9 מ"מ  +S10‏ :157.6 מ"מ  S10e‏ : 142.2 מ"מ
 עובי:  S10‏ :7.8 מ"מ  +S10‏ :7.8 מ"מ  S10e‏ : 7.9 מ"מ
 משקל:  S10:‏ 157 גרם +S10:‏ 175 גרם S10e:‏ 150 גרם
 צורה:  מלבן עם פינות מעוגלות
 אתר רשמי
 
Samsung Galaxy S10 (בתעתיק לעברית: סמסונג גלקסי אס 10) היא סדרת טלפונים חכמים מבוססי אנדרואיד של חברת סמסונג. ארבעת המכשירים בסדרה החלו להמכר לציבור ב־28 בפברואר 2019.
מבנה הסדרה

סמסונג, כמו שעשתה עם סדרת הגלקסי S9, בפיצול הסדרה לכמה מכשירים לצרכים שונים ובגדלים שונים, עם גלקסי S9 וגלקסי +S9, החליטה סמסונג להמשיך במגמה ואף להרחיב אותה, בסדרת הגלקסי S10, בסדרה ישנם ארבעה מכשירים שונים.
s10 ו-+S10 – כמו בדורות הקודמים גרסת הפלוס עם מצלמה משודרגת מעט, מסך גדול יותר, וסוללה בקיבולת גבוהה יותר.
S10e  – דגם מוזל של המכשיר הרגיל, עם מסך קטן יותר.
S10 5g – מכשיר שמציג תמיכה ברשת מהדור החמישי (לא הושק בישראל).
S10 Lite - גרסת לייט לטלפון דומה למודל הS10e אך בא עם פחות פיצ'רים. מודל זה הושק בפברואר 2020
מאפיינים

סדרת מכשירי ה־S10 כוללת ארבעה דגמים עם מפרטי חומרה שונים:
המכשירים המרכזיים בסדרה, ה־S10 וה־+S10, כוללים בהתאמה מסכי 6.1 ו־6.4 אינץ' בטכנולוגיית "Dynamic AMOLED", וברזולוציית 1440p. לצגים יש צדדים מעוקלים הנשפכים לקצוות האופקיים של המכשיר. שלא כמו טלפונים קודמים של החברה, המצלמה הקדמית שלהם מוטמעת בתוך התצוגה, בפינה הימנית העליונה שלה, ובשני הדגמים מוחבא קורא טביעת אצבע אולטרסוני בתוך המסך. מכיוון שהם מבוססים על טכנולוגיית אולטרה-סאונד, קוראי טביעת האצבע אינם מתאימים לכל מגיני המסך. בדגמים הבין-לאומיים נעשה שימוש במערכת על שבב מסוג Exynos 9820, ובדגמים האמריקאיים נעשה שימוש ב-סנאפדרגון 855. שני המכשירים נמכרים עם קיבולת אחסון פנימי של 128 או 512 ג'יגה בייט.
לגלקסי S10 יש מצלמה אחורית עם עדשות מרובות; הצמצם הכפול ברזולוציית 12 מגה פיקסל ועדשת הטלפוטו 12 מגה פיקסל שנכחו בגלקסי S9+נשמרו גם במכשיר זה, אך נוספה גם מצלמה בעלת עדשה עם זווית רחבה ברזולוציית 16 מגה פיקסל. המצלמה הקדמית של ה־S10+ מלווה בחיישן עומק, שהחברה אמרה עליו שיסייע לשפר את איכות מסנני התמונה.
בנוסף הושקו גם גלקסי S10e, שהשינויים העיקריים בו הם מסך קטן אף יותר, סוללה קטנה יותר, מסך ברזולוציה נמוכה יותר, וחיישן טביעת אצבע שממוקם בכפתור ההפעלה ולא מתחת למסך.
דגם נוסף שהושק בסדרה, הוא הגלקסי s10 5g, דגם שתומך ברשת מהדור החמישי. שיפורים נוספים הם הוספת חיישן נוסף לצד המצלמות, שיפור קל במצלמות הסלפי, וכן מסך וסוללה גדולים יותר.  מודל יותר לייט לטלפון הS10e, הS10Lite, הושק בפברואר 2020 וכן כולל סורק טביעת אצבע מתחת למסך, אך בה עם פחות פיצ'רים, אינו עמיד כלפי מים ואינו בא עם טעינה אלחוטית.
המכשירים (למעט ה-S10 5G וה-S10 Lite) הושקו בישראל ב-3 במרץ. מודל הS10 5G לא הושק בישראל ומודל הS10 Lite הושק בפברואר 2020
ראו גם

סמסונג גלקסי S9
סמסונג גלקסי S20
סויוז MS-11

סויוז MS-11 (ברוסית:Союз МС-11) היא חללית סויוז ששוגרה לחלל ב-3 בדצמבר 2018 מקוסמודרום בייקונור ונחתה ב-25 ביוני 2019. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 57 לתחנת החלל הבין-לאומית.
הצוות

רוסיה אולג קונוננקו - מפקד
קנדה דוויד סן-ז'אק - מהנדס טיסה
ארצות הברית אן מקליין - מהנדסת טיסה
הצוות > צוות גיבוי

רוסיה אלכסנדר סקבורצוב - מפקד
איטליה לוקה פרמיטנו - מהנדס טיסה
ארצות הברית אנדרו מורגן(אנ') - מהנדס טיסה
תיאור המשימה

חללית "סויוז MS-11" שוגרה ב-3 בדצמבר 2018 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.
החללית התחברה למודול "פואיסק" של תחנת החלל הבין-לאומית כעבור כ-6 שעות ללא בעיות. באותה עת בתחנת החלל שהתה משלחת מס' 57 בפיקוד אלכסנדר גרסט.
צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 58.
"סויוז MS-11" נשארה מחוברת לתחנת החלל כחללית חירום.
ב-25 ביוני 2019 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.
עם ניתוק החללית מתחנת החלל החלה לפעול משלחת מס' 58 לתחנת החלל הבין-לאומית.
סטנה ליין

| --- | --- |


 נתונים כלליים
 מייסדים:  Sten Allan Olsson 
 תקופת הפעילות:  1962–הווה (כ־62 שנים) 
 חברת אם:  Stena AB 
 מיקום המטה:  גטבורג 
 ענפי תעשייה:  הובלה ימית 
 עובדים:  5,700 (נכון ל־2006) 
  
 www.stenaline.com
 
סטנה ליין (בשוודית: Stena Line) היא חברת ספנות שוודית, אחת ממפעילות המעבורות הגדולות ביותר בעולם. היא פועלת ב-11 מדינות בצפון מערב אירופה.
החברה

החברה נוסדה בשנת 1962 על ידי סטן אלן אולסן (אנ') בעיר גטבורג, שבה שוכן עד היום מטה החברה. היא החלה לעסוק בהובלת נוסעים ומטענים.
בעשורים הבאים הלכה פעילותה של החברה והתרחבה, במידה רבה בזכות רכישת מספר רב של חברות ספנות אירופיות.
קווי שיט

הים האירי
צפון אירלנד - סקוטלנד
צפון אירלנד - אנגליה
אירלנד - אנגליה
אירלנד - ויילס
אירלנד - צרפת
הים הצפוני
הולנד - אנגליה
סקנדינביה
שוודיה - דנמרק
הים הבלטי
שוודיה - גרמניה
שוודיה - פולין
שוודיה - לטביה
גרמניה - לטביה
החברה משרתת גם נמלים בנורווגיה ובפינלנד.
צי

בשנת 2022 היו בבעלות החברה 42 אוניות, במעמס של עד 63 אלף טון. היא החזיקה בשתי אוניות נוספות בחכירה. 20 מן האוניות היו בעלות קיבולת של 900 נוסעים ויותר (עד למקסימום של 2,300 נוסעים). האוניות מובילות נוסעים, כלי רכב ומטענים.
סיד אודי

| --- | --- |

אודי, 1995
 לידה:  16 בדצמבר 1960 ווסט ממפיס, ארקנסו, ארצות הברית
 פטירה:  26 באוגוסט 2024 (בגיל 63) מריון, ארקנסו, ארצות הברית
 שם במה:  לורד יומנגס סיד סיד אודי סיד ג'סטיס סיד סטיל סיד וישס סייקו סיד וישס ווריור
 משקל:  144 ק"ג
 גובה:  2.06 מטר
 לאום:  אמריקאי
 קריירה מקצוענית:  1987 – 5 באוגוסט 2017 (כ־30 שנה)
 מאמנים:  טוג'ו יממוטו
 תרגילי סיום:  פאוורבומב
 מידע אישי
 בת זוג:  סברינה פייג' (1983–2024)
 מספר צאצאים:  2
סידני ריימונד אודי (באנגלית: Sidney Raymond Eudy; ‏16 בדצמבר 1960 – 26 באוגוסט 2024) היה שחקן ומתאבק אמריקאי. היה מוכר בעיקר תחת שמות הבמה שלו, סיד וישס, סיד ג'סטיס, סייקו סיד או בקיצור סיד בשל הופעותיו בארגוני ההיאבקות "World Championship Wrestling"‏ (WCW) ו-"World Wrestling Federation" (ה-WWF, כיום ה-WWE).
אודי הוא שש פעמים אלוף העולם, כשזכה באליפות ה-WWF, באליפות העולם במשקל כבד של WCW ובאליפות העולם המאוחדת במשקל כבד של USWA, פעמיים כל אחד. בנוסף לזכיותיו באליפויות העולם, אודי זכה פעם אחת באליפות ארצות הברית במשקל כבד של WCW. במהלך תקופותיו ב-WWF וב-WCW, הוא כיכב במספר קרבות מרכזיים של אירועי "שלם וצפה" מובילים כגון "רסלמניה 8" בשנת 1992 ו"רסלמניה 13" בשנת 1997 של ה-WWF, ואירוע הדגל "סטארקייד" בשנת 2000, של ארגון ההיאבקות המתחרה, WCW.
חיים אישיים

אודי נישא לסברינה פייג' ב-30 בדצמבר 1983. לשניים נולדו שני ילדים: פרנק, שהשתתף בעונות ה-14 וה-18 של תוכנית המציאות האמריקאית "האח הגדול", וגונאר, שגם הוא מתאבק.
בינואר 2011 נעצר אודי במחוז שלבי של מדינת טנסי. הוא נעצר בשולי הכביש על כך שלא חגר חגורת בטיחות ובנוסף הואשם בהחזקת מריחואנה ובנהיגה ללא רישיון. הוא שוחרר לאחר מכן בערבות של אלף דולר.
אליפויות והישגים

הישגים בארגון ההיאבקות American Wrestling Federation – AWF
אליפות סופר משקל כבד של AWF (פעם אחת)
הישגים בארגון ההיאבקות Continental Wrestling Association – CWA
אליפות במשקל כבד של CWA (פעם אחת)
הישגים בארגון ההיאבקות NWA Northeast
אליפות Northeast במשקל כבד של NWA (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-16 מתוך 500 המתאבקים הטובים ביותר לשנת 1991
קאמבק השנה (1996)
הישגים בארגון ההיאבקות Southeastern Championship Wrestling
האליפות הדרום מזרחית במשקל כבד של NWA ("המחלקה הצפונית") (פעם אחת)
אליפות הזוגות הדרום מזרחית של NWA (פעם אחת)  – עם שיין דאגלס
הישגים בארגון ההיאבקות United States Wrestling Association – USWA
אליפות טקסס במשקל כבד של USWA (פעם אחת)
אליפות העולם המאוחדת במשקל כבד של USWA (פעמיים)
הישגים בארגון ההיאבקות World Championship Wrestling – WCW
אליפות ארצות הברית במשקל כבד של WCW (פעם אחת)
אליפות העולם במשקל כבד של WCW (פעמיים)
הישגים בארגון ההיאבקות World Wrestling Federation – WWF
אליפות ה-WWF (פעמיים)
הישגים במגזין ההיאבקות Wrestling Observer Newsletter – WON
המתאבק הכי אוברייטד (1993)
המתאבק הכי פחות מועדף על הקוראים (1993)
הגרוע בראיונות (1999)
הקרב הגרוע של השנה (1990)  – נגד הנייטסטוקר
סויוז MS-09

סויוז MS-09 (ברוסית:Союз МС-09) היא חללית סויוז ששוגרה לחלל ב-6 ביוני 2018 מקוסמודרום בייקונור ונחתה ב-20 בדצמבר 2018. החללית שוגרה למפגש עם תחנת החלל הבינלאומית כשעל סיפונה צוות שהתווסף למשלחת מס' 56 לתחנת החלל הבין-לאומית.
הצוות

רוסיה סרגיי פרוקופייב - מפקד
גרמניה אלכסנדר גרסט - מהנדס טיסה
ארצות הברית סרינה אוניון-צ'נסלור - מהנדס טיסה
הצוות > צוות גיבוי

רוסיה אולג קונוננקו - מפקד
ארצות הברית אן מקליין - מהנדס טיסה
קנדה דוויד סן-ז'אק - מהנדס טיסה
תיאור המשימה

חללית "סויוז MS-09" שוגרה ב-6 ביוני 2018 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז FG". החללית נבנתה על ידי תאגיד הטילים והחלל אנרגיה.
החללית התחברה למודול "ראסווט" של תחנת החלל הבין-לאומית כעבור יומיים ללא בעיות. באותה עת בתחנת החלל שהתה משלחת מס' 56 בפיקוד אנדרו פויסטל.
צוות החללית הצטרף למשלחת שגדלה ל-6 אנשי צוות. בהמשך הם עברו למשלחת מס' 57.
"סויוז MS-09" נשארה מחוברת לתחנת החלל כחללית חירום.
בלילה מ-29 באוגוסט ל-30 באוגוסט במרכז בקרה הבחינו בירידת לחץ אוויר בתא מגורים של החללית. בבוקר החלה בדיקת החללית. התברר שבקיר נקדח חור בקוטר של כ-2 מ"מ. סרגיי פרקופייב אטם את החור בעזרת תחבושת ואפוקסי. צוות של "רוסקוסמוס" החל בחקירת האירוע שכלל גם בדיקת תא החללית לאחר נחיתה. ב-24 בדצמבר 2018 פרוקופייב ציין שחור נקדח מבפנים. ב-18 בספטמבר 2019 "רוסקוסמוס" דיווח על סיום החקירה, העברת ממצאים לנאס"א וסיכום על אי-פרסום הממצאים. באפריל 2021 אולג אטקוב רמז שחור נקדח על ידי אישה שהייתה בצוות החללית.
בעקבות תקלה במשימת חללית סויוז MS-10 הוחלט לדחות את הנחיתה מ-13 בדצמבר ל-20 בדצמבר.
ב-20 בדצמבר 2018 החללית התנתקה מתחנת החלל וחזרה לכדור הארץ עם אותו צוות שהיה בהמראה. הנחיתה עברה ללא בעיות.
עם ניתוק החללית מתחנת החלל החלה לפעול משלחת מס' 57 לתחנת החלל הבין-לאומית.
סיטויין

סיטויין (Sittuyin) הוא הגרסה הבורמזית למשחק השחמט. שניהם, לצד משחקי השוגי, שיאנג-צ'י, מקרוק וגאנגי, הם נגזרות של המשחק ההודי העתיק צ'טורנגה. כיום המשחק אינו נפוץ, אך הוא עדיין משוחק במחוזות הצפוניים של בורמה. פירוש שם המשחק הוא "הצגה של הצבא".
מטרת המשחק

מטרת המשחק, כמו בכל גרסאות הצ'טורנגה, היא לגרום לכך שהמלך יהיה מאוים (בסכנת שבייה) ולא יוכל לצאת ממנה. גרימת מצב בו אין ליריב מהלך לעשות בתורו (למעט ניצחון) הוא אסור.
הכלים

הכלים זהים לכלים בשאתראנג', ותנועותיהם זהות (למעט הפיל, שזז צעד אחד באלכסון או אחד קדימה, כמו הפיל במאקרוק ואוק צ'אטראנג וגנרל הכסף בכל גרסאות שוגי). הנחת הכלים, לעומת זאת, היא שונה: בהתחלה הרגלים מונחים על הערוגות 3א-ד וערוגות 4ה-ח (לבן) ו-6ה-ח ומשבצות 5א-ד (שחור). הלבן מניח את כליו מאחורי חייליו (על ערוגות 3ה-ח ושורות 1 ו-2) בכל דרך שהוא רוצה, אחריו השחור עושה את אותו הדבר (על ערוגות 6ה-ח ושורות 7-8).
קידום הרגלים

מהפינה השמאלית העליונה ועד הימנית התחתונה מתוח אלכסון, וכנ"ל לגבי הפינה הימנית העליונה ועד השמאלית התחתונה. כאשר חייל מגיע למשבצת דרכה עובר אחד מאלכסונים אלה יכול לקבל קידום ולהפוך לפֶרְז (ראו ערך שאתראנג') (נקרא "גנרל" במשחק זה). אם הוא עובר את הערוגה הזו, אין ביכולתו לקבל קידום. כאשר הוא מגיע לשורה האחרונה – הוא משותק.
לשחקן ניתן לקדם את הרגלי שלו רק אם הפרז שלו נשבה.
סברינה (סרט)

| --- | --- |

עטיפת ה-DVD
 מבוסס על:  Sabrina Fair 
 בימוי:  בילי ויילדר 
 הופק בידי:  בילי ויילדר 
 תסריט:  סמיואל טיילור,   בילי ויילדר   ארנסט לימן
 עריכה:  ארתור שמידט 
 שחקנים ראשיים:  המפרי בוגרט   אודרי הפבורן   ויליאם הולדן
 מוזיקה:  פרידריך הולנדר 
 צילום:  צ'ארלס לאנג 
 מדינה:  ארצות הברית 
 חברת הפקה:  פרמאונט 
 חברה מפיצה:  פרמאונט, נטפליקס 
 שיטת הפצה:  וידאו על פי דרישה 
 הקרנת בכורה:  9 בספטמבר 1954 בלונדון
 משך הקרנה:  113 דק' 
 שפת הסרט:  אנגלית 
 סוגה:  קומדיה רומנטית, דרמה קומית 
 פרסים:  פרס אוסקר לעיצוב תלבושות הטוב ביותר, שחור-לבן (אדית הד)  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
סברינה (באנגלית: Sabrina) הוא סרט קולנוע משנת 1954 שבויים על ידי בילי ויילדר בהתבסס על המחזה מאת סמיואל טיילר "סברינה היפה". בסרט כיכבו המפרי בוגרט, אודרי הפבורן וויליאם הולדן.
עלילת הסרט

סברינה פיירצ'יילד (המגולמת על ידי אודרי הפבורן) היא בתו של תומאס, הנהג של משפחת לרבי (המגולם על ידי ג'ון ויליאמס). סברינה מאוהבת בדייוויד, בן למשפחת לרבי (המגולם על ידי ויליאם הולדן). דייוויד הוא פלייבוי, רודף נשים, מפונק וילדותי שלא מבחין בקיומה של סברינה ולא זוכר את שמה. סברינה נוסעת לפריז, לומדת בבית ספר לבישול וחוזרת לאחוזה כאישה מתוחכמת ואופנתית. דייוויד, שלוקח אותה טרמפ מופתע לגלות שהיא התגוררה קודם לכן בביתו ומתאהב בה. אחיו הגדול של דייוויד, ליינוס לרבי (המגולם על ידי המפרי בוגרט) חושש שהתאהבות זו תפגע בנישואיו של דייוויד לאישה ממשפחה עשירה העושה עסקים עם משפחת לרבי ולכן מתחיל להפריע לרומן בין בני הזוג, ובינתיים מתאהב בעצמו בסברינה.
צילום הסרט

בטרם החלו צילומי הסרט רצו יוצריו שקרי גרנט יגלם את דמותו של ליינוס. גרנט סירב להשתתף בסרט בשל השתתפות בסרט אחר, והתפקיד הוצע לבוגרט. במהלך צילומי הסרט ניהלו הפבורן והולדן רומן מתוקשר.
מוזיקה

את המוזיקה לסרט כתב המלחין פרידריך הולנדר.
פרסים

הסרט היה מועמד לשישה פרסי אוסקר.
מרבית התלבושות של הפבורן בסרט עוצבו על ידי אובר דה ז'יבנשי ולא על ידי המלבישה של הסרט אדית הד. הד התנגדה ששמו של ג'יבנשי יופיע יחד עם שמה בקרדיטים של הסרט, ומפיקי הסרט הסכימו לדרישתה ורשמו רק את שמה. פרס אוסקר בו זכתה הד בגין התלבושות בסרט, ניתן בעיקר בשל בגדיה של הפבורן, אשר כאמור לא עוצב על ידי הד.
בשנת 2002 החליטה ספריית הקונגרס כי הסרט הוא "בעל חשיבות תרבותית רבה" ועל כן שולב ברשימת הסרטים לשימור של ארכיון הסרטים הלאומי של ארצות הברית.
פרסים > פרסי אוסקר - 1954

זכייה :
פרס האוסקר על התלבושות - אדית הד
מועמדויות:
פרס הבמאי הטוב ביותר - בילי ויילדר
פרס השחקנית הטובה ביותר - אודרי הפבורן
פרס הבימוי האמנותי - הל פריירה ווולטר טיילר
פרס הצילום הטוב ביותר - צ'ארלס לאנג הבן
גרסאות מאוחרות

בשנת 1995 הופקה גרסה נוספת של הסרט בשם זהה. בגרסה זו השתתפו האריסון פורד, ג'וליה אורמונד וגרג קיניר.
סייבר-נט

תרבות ההצגה הפופולרית של האקרים בעולם היא של אנשים הפועלים בחדר חשוך ונסתר ומקלידים במקלדת ללא הרף
סייבר-נט היא רשת חברתית לשיתוף מידע בנושאי אבטחת מידע על ידי מנהלי אבטחת מידע, אנליסטים וחוקרים במטרה לסייע לחשיפת מתקפות סייבר ולהציע דרכי טיפול בהן. הרשת, הנחשבת לראשונה מסוגה בעולם, הוקמה על ידי מערך הסייבר הלאומי בשנת 2017, אך עדיין לא הושקה רשמית ופועלת כעת רק בגרסת בטא.